# Народно читалище „Пробуда-1922”гр.Опака

# До кмета на община Опака

г-н Мехидин Кадиров

ОТЧЕТ

за дейността на НЧ „Пробуда-1922”гр.Опака

за периода 2019

Уставно задължение е читалището да отчита народополезната си дейност пред общинското ръководство.Дълбоката взаимовръзка с миналото,

традициите , с образователния процес са в основата на авторитета на читалището ни и неговото легитимиране пред обществото.

Една от основните дейности на културната институция е библиотечното дело.Стремим се библиотеката да се превърне в един добре оформен естетически център, в огнище за разпространяване на знания. Основание за това ни дава обновената по проект преди години заемна зала, реализирания проект по „Глобални библиотеки” Обществен-информационен център оборудван с три компютърни конфигурации, многофункционално устройство и мултимедия. Успяхме да съхраним фонда на библиотеката въпреки ремонтите, обогатихме го с нова литература по проект към Министерство на културата.Въпреки това книжният фонд се нуждае от физическо и морално обновяване. Направеното не ни задоволява , стремим се да правим и по-вече .

Гордост за читалището днес са художествените колективи.

Фолклорната култура в гр.Опака и до днес е запазена във форми наследени от нашите прадеди.Със своите десетки участници и техните ръководители, те са не просто част от културния живот на Опака, но и центрове за възпитание на младите в най-добрите традиции. С гордост може да се похвалим, че нашите самодейци развиват целенасочена културно-просветна дейност и постигат отлични резултати.Добрите практики в тази насока са взаимната връзка с децата и ръководството на ДГ „Усмивка” и СУ „Васил Левски”гр.Опака.

Те присъстват във всеки празник организиран от читалището,за което сърдечно благодарим както на децата така и на техните ръководители.

В съставите за автентичен фолклор са преминали няколко поколения самодейци, които са гарант за съхранението и популяризирането на местния автентичен фолклор, но и дълг и отговорност за следващите поколения.През периода и днес към читалището работят:

* Ансамбъл „Капанци” и Детски танцов състав „Капанчета”
* Певческа група ;
* Коледарска група ;
* Детските състави за обработени танци - две групи ;
* младежки състав за обработени танци ;
* Състав за пресъздаване на обичаи

Трудно е да се изброят успешните участия във фестивалите на регионално и национално ниво . Много са медалите , специалните награди и отличия

- на Детският танцов фестивал „Танци край морето Бяла”, Златен плакет от МФФ „Балкан фолк фест ”България Златни пясъци, „Фолклорна магия Банско” и приз от „ Дни на Паралия 2019” Република Гърция.Тук е мястото да отбележа , че това не би станало без подкрепата на нашия спомоществователи както и на общината.

През изтеклия период имаше прожекции на 3D филми ,гостуване на Цирк София. Проведохме местните празници Бабинден, 8 март, Пролетен празник и „Да запалим светлините на коледната елха” с децата от ДГ „Усмивка „гр-Опака, Великденски концерти,Празника на града. Коледари посетиха всяка година домовете на желаещите , Дядо Коледа и Снежанка раздадоха подаръци на децата от града ни.

Съместно с Настоятелството работихме с хъс и живец, с усет и ново мислене ,с вживяване и прецизност. Срещнахме се с много трудности въпреки натрупания опит. Бюджета с който разполагаше читалището за реализиране на дейността през 2019 г е 39950 лв.

От които 19 х. е ФРЗ и осигуровки ,9 х. са празници и тържества и 7х. лв. веществена издръжка ел.енергия ,4950 транспортни услуги .

През годините бяха извършени редица ремонтни дейности като :

освежаване на пленарната зала,частичен ремонт на покрива на сградата ,който бе крайно наложителен но реши частично проблема.Неотложен е основен ремонт на покрива,подмяна на дограмата , саниране на сградата.Изготвен е проект който чака да бъде отворена мярката и да бъде входиран.

Срещаме разбиране от общинското ръководство но занапред очакваме повече.

Въпреки,че днес годините са трудни, безработица, криза, стремеж към осигуряване на насъщния, когато всеки има своите проблеми и само голямата любов към българщината, както и осъзнатия дълг за опазване на традициите ни задължава да продължим и занапред.

 А резултатът е виден: Народно Читалище „Пробуда-1922“гр.Опака успя да се утвърди като устойчива културна институция.

Изготвил:Росица Иванова Станева- Секретар

.